b'\n_START_ARTICLE_\nAlepski bor\n_START_SECTION_\nIzgled\n_START_PARAGRAPH_\nDrvo je visoko do 20 metara. Deblo i grane su \xc4\x8desto zakrivljene. Kro\xc5\xa1nja je kuglastopiramidalna, a u starosti se razvija nepravilno._NEWLINE_Kora je sivkasta. U mladosti je glatka, a kasnije crvenosme\xc4\x91a, izbrazdana._NEWLINE_Korijenov sustav je veoma razgranat i sna\xc5\xbean._NEWLINE_Pupovi su izdu\xc5\xbeeno valjkasti, sa slobodnim, tamnim ljuskama, koje su bijelo obrubljene. Pupovi nisu smolasti._NEWLINE_Iglice (\xc4\x8detine) su plavi\xc4\x8dastozelene do svijetlozelene boje. Nalaze se po 2 (rijetko i 3) u \xc4\x8duperku. Duge su 6 do 10 cm, a debele oko 0.7 mm. Nje\xc5\xbene su i obrazuju male kitice na vrhu izbojaka._NEWLINE_Cvjetovi su jednospolni. Mu\xc5\xa1ki cvjetovi su valjkasti, crvenosme\xc4\x91e boje. \xc5\xbdenski cvjetovi se javljaju u osnovama ovogodi\xc5\xa1njih izbojaka, na dugim dr\xc5\xa1kama.\n_START_SECTION_\nStani\xc5\xa1te\n_START_PARAGRAPH_\nRaste na vrlo oksudnom tlu zbog malih potreba za vodom izdr\xc5\xbei \xc4\x8dak i najve\xc4\x87e su\xc5\xa1e.'